Ռիչարդ Բոնինգտոն

**Ռիչարդ Պարկս Բոնինգտոն** (, հոկտեմբերի 25, ), անգլիացի նկարիչ, գեղանկարչության մեջ ռոմանտիզմի ներկայացուցիչ։

## Կյանք և ստեղծագործություն
1817 թվականինին ընտանիքը տեղափոխվեց Կալ։ Այստեղ Բոնինգտոնը սովորում է ջրանկարչության մեթոդները Լուի Ֆրանսիայից՝ Թոմաս Գյորտինի աշակերտից։ 1819 թվականից սովորել է Անտուան-Ժան Գրոյի Փարիզի գեղարվեստի դպրոցում, սակայն տարվել պատմական գեղանկարչությամբ։ Բոնինգտոնի ստեղծագործական զարգացման ճանապարհին առավել կարևոր դեր է խաղացել ընկերակցությունը Էժեն Դելակրուայի և Թեոդոր Ժերիկոյի հետ։

Նա ճանապարհորդեցին դեպի Ֆրանսիայի հյուսիս, 1823 թվականին այցելել Բելգիա, իսկ 1826 թվականին ուղևորվել Հյուսիսային Իտալիա, որտեղ նրա ստեղծագործությունների հիմնական թեման բնանկարն էր։ Առաջին անգամ նա 1822 թվականին Սալոն ուղարկեց երկու նորմանդական ջրանկար։ Փարիզյան սալոնում 1824 թվականին Բոնինգտոնը ոսկե մեդալ է ստացել և 1825 թվականին Դելակրուայի հետ մեկնել Լոնդոն`ուսումնասիրելու Ուիլյամ Թըրների և Անգլիայի գեղանկարչական դպրոցի պատմությունը։ Նկարները, որ գտնվում էին Բոնինգտոնի արվեստանոցում, վաճառվել են Սոտբիի աճուրդում 1829 թվականին։

Բոնինգտոնի գեղարվեստական ազդեցությունը Անգլիայի և Ֆրանսիայի ռոմանտիկների վրա այնքան մեծ էր, որ նույնիսկ զգացվում է Ժան Բատիստ Կամիլ Կորոյի ստեղծագործություններում, իմպրեսիոնիստների և Բարբիզոնյան դպրոցի արվեստագետների աշխատանքներում։ Վիմագրության ոլորտում ևս նրա աշխատանքները պակաս հաջող չէին։ Դելակրուան 1861 թվականին Թեոֆիլ Թորեին ուղղված իր նամակում այսպես է գրում Բոնինգտոնի մասին. «Երբ ես նրան հանդիպեցի առաջին անգամ, ես ևս շատ երիտասարդ էի և ուսումնասիրում էի Լուվրի աշխատանքները. դա մոտավորապես 1816 կամ 1817 թվականն էր...Նա արդեն զարմանալի ունակություններ էր դրսևորում ջրանկարչության ժանրում, ինչը այն ժամանակ անգլիական նորույթ էր համարվում...Իմ կարծիքով՝ ժամանակակից այլ նկարիչների աշխատանքներում կարելի է տեսնել պատկերների դիպուկություն և ուժ, որով նրանք գերազանցում են Բոնինգտոնի աշխատանքներին, սակայն ժամանակակաից դպրոցի ներկայացուցիչներից և ոչ ոք չի տիրապետում վրձնի այնպիսի թեթևությանը, որի շնորհիվ, հատկապես ջրանկարներում, նրա աշխատանքները նմանվում են շողակնի, շոյում և հմայում են աչքերը՝ անկախ ցանկացած առարկայից կամ որևէ նմանությունից»։

Բոնինգտոնը մահացել է Լոնդոնում տուբերկուլյոզից 1828 թվականի սեպտեմբերի 23-ին, 25 տարեկան հասակում։

Այսօր նրա ստեղծագործությունները պահվում են Անգլիայի խոշոր թանգարաններում, օրինակ՝ Նոթինգհեմում և Լոնդոնում։

## Ընտրված կտավներ
* «Սուրբ Մարկոսի սյունը Վենետիկում» (1826-1828 թթ., Լոնդոն, Թեյթ պատկերասրահ)
* «Նորմանդիա։ Ափին» (1826/1827, Լոնդոն, Թեյթ պատկերասրահ)
* «Անգլիական ափի առջև» (1825, Բուդապեշտ, Շեպմյուվեշետի թանգարան)
* «Վենետիկյան ծովածոց» (1826, Փարիզ, Լուվր)
* «Արվեստների կամուրջ, Փարիզ» (1816, Լոնդոն, Թեյթ պատկերասրահ)

## Պատկերասրահ

Richard Parkes Bonington - On the Coast of Picardy - WGA02430.jpg|Պիկարդի ափին
Richard Parkes Bonington Venice Grand Canal.jpg|Վենետիկի մեծ ջրանցքը
Richard Parkes Bonington - Boats near the Shore of Normandy - WGA2428.jpg|Նորմանդիայի ափի մոտ գտնվող նավակներ
Charles V visits François Ier after the Battle of Pavia.jpg|Չարլզ Հինգերորդը այցելում է Ֆրանսու Իերային Պավանի ճակատամարտից հետո,1827 
Richard Parkes Bonington 001.jpg|Լանդշաֆտային տեսարան Վենետիկի մոտ,1827. Լուվր
Richard Parkes Bonington 005.jpg|Նորմանդիա,1823
Richard Parkes Bonington - Rouen - WGA02431.jpg|Ռուան
Richard Parkes Bonington St. Mark's Column in Venice.jpg|Սուրբ Մարկոսի սյունը Վենետիկում
Richard Parkes Bonington 003.jpg|Ֆրանցիսկո 1-ին և Մարգարիտա Նավարսկայա, 1827.Լոնդոն


## Ծանոթագրություններ

Կատեգորիա:Անգլիացի նկարիչներ
Կատեգորիա:Տուբերկուլոզից մահացածներ